stanford-oval/wikipedia huggingface dataset:
Remscheid

| Remscheid |
| --- | --- |
 Remscheidin raatihuone
 vaakuna
 Remscheid
 Koordinaatit: 51°11′N, 07°12′E 
Valtio:  Saksa
Osavaltio:  Nordrhein-Westfalen
Hallintopiiri:  Düsseldorf
Piirikunta:  kaupunkipiiri
Hallinto:  
 – Pormestari:  Burkhard Mast-Weisz (SPD)
Pinta-ala:  
 – Kokonaispinta-ala:  74,6 km²
Väkiluku (31.12.2022):  112 613
 – Väestötiheys:  1510 as./km²
 
 www.remscheid.de  
Infobox OKVirheellinen NIMI-arvo: 
Remscheid on kaupunki Nordrhein-Westfalenin osavaltiossa Saksassa. Se sijaitsee noin 15 kilometriä Düsseldorfista itään ja noin 35 kilometriä Kölnistä pohjoiseen. Kaupungissa oli vuoden 2016 lopussa 113 611 asukasta. Kaupungin pinta-ala on 74,6 neliökilometriä.
Remscheid muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista.
Remscheidin ystävyyskaupunkeja ovat Quimper Ranskassa, Wansbeck Englannissa, Prešov Slovakiassa ja Pirna Saksin osavaltiossa.
Historia

Remscheid on perustettu jo 1100-luvulla, mutta se pysyi pikkukylänä 1800-luvulle asti. Kaupungin nimen varhaisia kirjoitusmuotoja olivat remissgeid (1217), Rymscheyd (1351), Reymscheyd (1487) ja Rembscheid (1639). Koko Reinin-Ruhrin alueen talouskasvu johti Remscheidin väkiluvun kasvuun. Koneenrakennus ja työkalujen valmistus olivat kaupungin pääaloja.
Remscheid tuhoutui lähes täydellisesti ilmapommituksissa toisen maailmansodan aikana 31. heinäkuuta 1943. Sodan jälkeen kaupunki jälleenrakennettiin.
Tunnettuja Remscheidissa syntyneitä

Peter Brötzmann, saksofonisti
Wilhelm Röntgen, fyysikko (syntyi Lennepissä, joka kuuluu nykyään Remscheidiin)
Wolfgang Tillmans, valokuvaaja
Aiheesta muualla

Kuvia tai muita tiedostoja aiheesta Remscheid Wikimedia Commonsissa
Kaupungin verkkosivu (saksaksi)
Nordrhein-Westfalenin kaupunkipiirit ja piirikunnat
| --- | --- |
Kaupungit:   Aachen  Bielefeld  Bochum  Bonn  Bottrop  Dortmund  Duisburg  Düsseldorf  Essen  Gelsenkirchen  Hagen  Hamm  Herne  Köln  Krefeld  Leverkusen  Mönchengladbach  Mülheim  Münster  Oberhausen  Remscheid  Solingen  Wuppertal 
Piirikunnat:   Aachenin kaupunkialue  Borken  Coesfeld  Düren  Ennepe-Ruhr-Kreis  Euskirchen  Gütersloh  Heinsberg  Hereford  Hochsauerland  Höxter  Kleve  Lippe  Märkischer Kreis  Mettmann  Minden-Lübbecke  Oberbergischer Kreis  Olpe  Paderborn  Recklinghausen  Rheinisch-Bergischer Kreis  Rhein-Erft-Kreis  Rhein-Kreis Neuss  Rhein-Sieg-Kreis  Siegen-Wittgenstein  Soest  Steinfurt  Unna  Viersen  Warendorf  Wesel
Remparts de Tours

| Remparts de Tours |
| --- | --- |

Perustettu:  1972
Kaupunki:  Tours, Ranska
Kotiareena:  Patinoire de l'Élysée
– kapasiteetti:  2 200
Sarja:  FFHG Division 1
Värit:           
Päävalmentaja:   Frank Spinozzi
Infobox OKVirheellinen NIMI-arvo: 
Remparts de Tours  on toursilainen jääkiekkojoukkue, joka pelaa Ranskan toiseksi korkeimmalla sarjatasolla, FFHG Division 1:ssä. Diables on voittanut maansa mestaruuden vuonna 1980.
Joukkue kautena 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 1 |  | Jean-Philippe Fontaine | L | 2025 | Tours, Ranska |
| 31 |  | Sébastien Raibon | L | 2025 | Grenoble, Ranska |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 5 |  | Erik Näslund | R | 2025 | Uumaja, Ruotsi |
| 11 |  | Mark Shroyer | R | 2025 | Fresno, Kalifornia, Yhdysvallat |
| 16 |  | Mathias Thomas | L | 2025 | Dunkerque, Ranska |
| 17 |  | Martin Ropert | L | 2025 | Caen, Ranska |
| 22 |  | Andréa Palat | L | 2025 | Bordeaux, Ranska |
| 27 |  | Phil Kiss | L | 2025 | Burlington, Ontario, Kanada |
| 53 |  | Mario Ebner | L | 2025 | Hainburg, Itävalta |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 4 |  | Vince Tartari | L | VLH | 2025 | Talence, Ranska |
| 7 |  | Matthieu Frecon | R | OLH / KH | 2025 | Avignon, Ranska |
| 9 |  | Elie Raibon | L | VLH | 2026 | Grenoble, Ranska |
| 10 |  | Peter Bourgaut | L | KH | 2026 | Tours, Ranska |
| 12 |  | Conner Jean | L | KH | 2025 | Oakland, Michigan, Yhdysvallat |
| 16 |  | Jeremiah Addison | L | LH | 2025 | Brampton, Ontario, Kanada |
| 19 |  | Kyle Gibbons | R | OLH | 2026 | Westlake, Ohio, Yhdysvallat |
| 21 |  | Kenny Martin | L | H | 2026 | Saint-Martin-d’Hères, Ranska |
| 24 |  | Leo Lesage | R | KH | 2025 | Les Abymes, Ranska |
| 43 |  | Esteban Ragot | R | H | 2025 | Tours, Ranska |
| 64 |  | Fabien Métais | L | H / P | 2026 | Nogent-le-Rotrou, Ranska |
| 86 |  | Steven Fournier | R | OLH | 2025 | Mascouche, Québec, Kanada |
Joukkue kautena 2024–2025 > Joukkueenjohto

Päävalmentaja: Frank Spinozzi
Apuvalmentaja: Stéphane Gros
Huoltopäällikkö: William Simonnet
Saavutukset

Ranskan mestari 1980
Hopeaa 1979, 1981, 1982 ja 2005
Rock Against Racism

Rock Against Racism (RAR), (suomeksi 'Rock rasismia vastaan'), oli kampanja, jonka järjestäjiä olivat muun muassa Red Saunders, Roger Huddle talvella 1976. Kampanja järjestettiin vastalauseena David Bowien ja Eric Claptonin oletettuihin rasistisiin kommentteihin.[lähde? ]
Tarkoitus oli alun perin 1970-luvun alussa järjestää vain yksi RAR-konsertti rasismia vastaan. Järjestäjä Huddlen mukaan RAR oli "pelkkä idea elokuuhun 1976 asti", jolloin Eric Clapton sanoi humalassa Birminghamissa kannattavansa entistä konservatiivista ministeriä Enoch Powellia, joka tuli kuuluisaksi maahanmuuttajavastaisesta "Rivers of Blood" -puheestaan. Clapton sanoi, että Englannista oli tullut "ylikansoitettu", ja kannusti yleisöä äänestämään Powellia, jotta Englannista ei tulisi "musta siirtokunta".[lähde? ]
Huddle, Sanders ja kaksi Kartoon Klownsin jäsentä vastasivat tähän kirjoittamalla kirjeen NME-lehdelle, jossa he vastustivat Claptonin kommentteja, jotka olivat "kuvottavia, koska Clapton teki ensimmäisen hittinsä soittamalla cover-version reggaetähti Bob Marleyn kappaleesta I Shot The Sheriff". Kirjeen lopussa kirjoittajat kehottivat ihmisiä auttamaan rasismin vastaisen rock-liikkeen muodostamisessa. Omien sanojensa mukaan he saivat satoja vastauksia.[lähde? ]
RAR sai lisää kannatusta sen jälkeen kun David Bowie sanoi Playboy-lehden haastattelussa, että "Britannia on valmis fasistiselle johtajalle" ja ojentamalla oikean kätensä natsitervehdykseen. Bowie veti myöhemmin takaisin fasistisen kommenttinsa sanoen, että lausunnon syynä oli päihtymystila. Hän kielsi tehneensä natsitervehdyksen väittäen valokuvaajan ikuistaneen tämän hänen heiluttaessaan kättään.[lähde? ]
Toiminta

RAR:n ensimmäinen toimi oli konsertti, jonka pääesiintyjänä oli Carol Grimes. RAR julkaisi myös fanzinen nimeltä Temporary Hoarding.[lähde? ]
RAR järjesti keväällä ja syksyllä 1978 kaksi festivaalia Anti-Nazi Leaguen kanssa. Kuvausten mukaan 80 000 ihmistä marssi 30. huhtikuuta 1978 kuusi mailia (9,65 km) Trafalgar Squarelta Itä-Lontooseen (National Front -järjestön aktiivinen alue) Victoria Parkiin Hackneyhin ulkoilmafestivaalille. Konsertissa esiintyivät muun muassa The Clash (nähtävissä myös elokuvassa Rude Boy), The Buzzcocks, Steel Pulse, X-Ray Spex, The Ruts, Sham 69, Generation X ja The Tom Robinson Band. Northern Carnivaliin Manchesteriin tuli 25 000 ihmistä katsomaan konserttia, jossa esiintyivät muun muassa The Buzzcocks, Graham Parker & the Rumour ja Misty in Roots.[lähde? ]
Aiheesta muualla

The year rock found the power to unite
1976: David Bowie’s ‘Nazi Salute’ And Eric Clapton’s ‘Wogs’ Created Rock Against Racism
RAR-kulkue Traflgar Squarella 1978.
Rudolf Leiding

Rudolf Leidingin kaudella Volkswagen siirtyi Kuplasta ja muista takamoottorisista henkilöautoista etumoottorisiin ja etuvetoisiin.
Rudolf Leiding (4. syyskuuta 1914 Busch, Saksi-Anhalt – 3. syyskuuta 2003 Baunatal, Hessen) oli saksalainen yritysjohtaja, joka toimi Volkswagen AG:n pääjohtajana vuodesta 1971 vuoteen 1975. Hänen kaudellaan VW-konsernin mallistoon tuotiin uudet mallit Audi 100 sekä suurmenestyksiksi osoittautuneet Volkswagen Golf, Passat, Scirocco ja Polo.
Leiding tuli Volkswagenin palvelukseen alun perin käytettyjen sotilasajoneuvojen mekaanikoksi vuonna 1947. Johtaja Heinrich Nordhoff huomasi nuoren autonkorjaajan lahjat ja teki hänestä keskeisen henkilön juuri aloitetussa Kupla-Volkkarien tuotannossa ensin käyttöinsinöörinä ja sitten osastopäällikkönä myynnin, asiakaspalvelun ja tuotannon aloilla. Leiding eteni Yhdysvaltojen myyntiverkoston järjestelijäksi ja vastasi uuden Kasselin-tehtaan rakentamisesta. Vuonna 1965 hänet nimitettiin toimitusjohtajaksi Volkswagenin Daimler-Benziltä juuri ostamaan tytäryhtiöön Auto Unioniin, josta pian muodostui Audi. Tuotantomenetelmien tuntijana Leiding kykeni pienentämään Auto Unionin tuotantokustannuksia kolmanneksella. Salaa esimieheltään Nordhoffilta Leiding rakensi erään autoinsinöörin kanssa prototyypin uudesta automallista, josta tuli suosittu Audi 100. Leiding siirtyi sitten Volkswagenin Brasilian-yhtiön johtajaksi, kunnes hänet nimitettiin Volkswagenin pääjohtajaksi 1971. Hän jäi tehtävästä pois 1974 vedoten terveydentilaansa, mutta taustalla oli myös yrityksen johdon erimielisyyksiä kannattavuuskriisiin ajautuneen konsernin uudesta suunnasta. Leidingin seuraajaksi valittiin Fordilla pitkään toiminut Toni Schmücker, jonka ensimmäisiä tehtäviä olivat yhtiön tervehdyttäminen ja Leidingin kaudella suunnitellun uuden pikkuauton Volkswagen Polon lanseeraaminen öljykriisin hiljentämille markkinoille.
Leidingin onnistui vapauttaa Volkswagen vanhentuvan myyntimenestysmallinsa Kuplan ikeestä lanseeraamalla uusia etuvetoisia malleja. Tämän työn oli aloittanut jo hänen edeltäjänsä Kurt Lotz muun muassa ostamalla NSU:n, jonka työn pohjalta vuonna 1970 esitelty etumoottorinen ja etuvetoinen Volkswagen K70 ei kuitenkaan muodostunut menestykseksi vaan sen korvaajaksi kehitettiin Audin pohjalta Volkswagen Passat. Leiding myös aloitti tuotannon rationalisoinnin yhtiön eri automallien välillä niin, että niissä alettiin käyttää yhä enemmän samoja osia ja rakenteita.
Käännös suomeksi
Roquetailladen linna

| Roquetailladen linna> Château de Roquetaillade |
| --- | --- |

Sijainti:  Mazères, Ranska
Koordinaatit:  44°29′33″N, 0°16′11″W
Valmistumisvuosi:  1306
Julkisivumateriaali:  tiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Roquetailladen linna (Château de Roquetaillade) (ʁɔk.tɑ.jad) on linna Ranskan Gironden departementissa Mazères'ssa lähellä Bordeaux'ta.
Ensimmäisen linnoituksen sinne rakensi Kaarle Suuri ollessaan menossa Rolandin kanssa Pyreneille. Vanhasta linnasta on jäljellä enää mahtavat rauniot.
Englannin kuninkaan Edward I:n luvalla, paavi Klemens V:n veljenpoika kardinaali de la Mothe rakensi 1306 toisen linnoituksen (le Château Neuf), jonka neliömäisessä pohjakaavassa on kuusi tornia ja keskeistorni. Rakennuksen entisti Viollet-le-Duc oppilaansa Duthoit'n kanssa 1850–1870. Upean sisustuksen kalusteineen ja maalauksineen on tehnyt Viollet-le-Duc, ja ne kuuluvat Ranskan kansallisperintöön.
Linnan puistossa on jäänteitä keskiaikaisesta suojamuurista kurtiinista ja sen portista, Pesqueyjoki rantoineen, pikkulinna 1800-luvulta ja kyyhkyslakka.
Linnassa on kuvattu useita elokuvia, esimerkiksi Fantomas uhkaa maailmaa ja Susien klaani. Se on vuodesta 1840 kuulunut Ranskan kulttuuriministeriön ylläpitämään monument historique -luetteloon.
Linnassa on asunut sama suku yli 700 vuotta. Se on ollut vuodesta 1956 avoinna yleisölle, ja on Bordeaux'n alueen suosituimpia matkailunähtävyyksiä. Linna on avoinna ympäri vuoden, ja esittely on tarvittaessa myös englanniksi.
Linna tuottaa viiniä nimeltä Chateaufort de Roquetaillade ja kasvattaa Bazadais-karjaa.
Aiheesta muualla

Wikimedia Commonsissa on kuvia tai muita tiedostoja aiheesta .
Official site in English
Article and photos on the Château de Roquetaillade
Ministry of Culture listing (ranskaksi)
Roraimanorneero

| Roraimanorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pöyhijäorneerot Synallaxis
Laji::  macconnelli
Kaksiosainen nimi
 Synallaxis macconnelli  Chubb, 1919 
Katso myös
   Roraimanorneero Wikispeciesissä   Roraimanorneero Commonsissa 
Infobox OKNimi-testi OKIUCN-testi OK: 
Roraimanorneero (Synallaxis macconnelli) on orneeroiden heimoon kuuluva varpuslintu.
Levinneisyys

Roraimanorneeroa tavataan Brasiliassa, Ranskan Guianassa, Guyanassa, Surinamessa ja Venezuelassa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.
Rudolf Kraj

| Mitalit> Maa:   Tšekki.Miesten nyrkkeily. Olympialaiset  | Mitalit> Maa:   Tšekki.Miesten nyrkkeily. Olympialaiset  | Mitalit> Maa:   Tšekki.Miesten nyrkkeily. Olympialaiset  | Maa:   Tšekki> Miesten nyrkkeily. |
| --- | --- | --- | --- |
|  Hopeaa | Sydney 2000 | 81 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Bangkok 2003 | 81 kg |  |
Rudolf "Rudi" Kraj (s. 5. joulukuuta 1977) on tšekkiläinen nyrkkeilijä ja olympiamitalisti. Hän voitti hopeaa Sydneyn olympialaisissa 2000 alle 81-kiloisten sarjasta. Kraj on voittanut mitalin myös MM-kisoista: hän voitti pronssia Bangkokissa 2003.
Ruanda-Urundi

Ruanda-Urundin kartta vuodelta 1942.
Ruanda-Urundi oli Belgian vuosina 1916–1962 hallinnoima alue Keski-Afrikassa. Vuodesta 1916 vuoteen 1924 alue oli Belgian suoran sotilashallinnon alla. Vuonna 1924 alueesta muodostettiin Kansainliiton mandaattialue ja vuonna 1946 Yhdistyneiden kansakuntien huoltohallintoalue. Vuonna 1962 alue jakautui itsenäistyneisiin Ruandan ja Burundin tasavaltoihin.
Historia

Saksan keisarikunta liitti aikaisemmin itsenäiset Ruandan ja Burundin kuningaskunnat omiin siirtomaihinsa vuosina 1890 ja 1899. Virallisesti kuningashuoneet säilyttivät asemansa ja alueet suhteellisen itsenäisyytensä, ja niistä muodostettiin Saksan protektoraatteja eli suojelualueita (saks. Schutzgebiet). Alueita hallinnoitiin osana Saksan Itä-Afrikkaa. Käytännössä alueella oleskelevien saksalaisten määrä oli hyvin vähäinen, eikä saksalaisten vaikutusvalta kasvanut missään vaiheessa kovin suureksi.
Ensimmäisessä maailmansodassa Belgian Kongosta hyökänneet belgialaiset joukot valloittivat vuoristoisen Ruanda-Urundin alueen vuonna 1916. Versailles’n rauhansopimuksen mukaan Saksan Itä-Afrikan pääosa liitettiin Tanganjika-nimisenä Brittiläiseen imperiumiin. Belgian joukkojen hallussa ollut alue, josta käytettiin nimitystä Belgian miehittämät Itä-Afrikan alueet, jätettiin Belgian sotilashallinnon alaisuuteen. Vuonna 1924 alueesta muodostettiin Kansainliiton mandaattialue Ruanda-Urundin nimellä. Mandaattialueen hallinnointi uskottiin Belgialle.
Belgialaiset nojasivat saksalaisten lailla alueen hallinnossa paikallisiin rakenteisiin. He tukeutuivat maata jo ennen eurooppalaisten aikaa hallinneeseen tutsivähemmistöön, joka hallitsi enemmistönä olleita hutuja. Tuohon aikaan vallinneiden rotuteorioiden mukaisesti belgialaiset pyrkivät osoittamaan, että tutsit olivat rotuominaisuuksiltaan sekä fyysisesti että henkisesti hutujen yläpuolella, joten maan hallitseminen tuli luonnollisesti heidän osakseen. Belgialaiset myös jakoivat alueen väestön väestönlaskennat yhteydessä rotuominaisuuksien perusteella, ja kunkin asukkaan henkilötietoihin merkittiin heidän rotunsa.
Kansainliiton hajoamisen jälkeen alueesta tuli Yhdistyneiden kansakuntien huoltohallintoalue vuonna 1946. Alue uskottiin edelleen Belgian hallintaan. YK:n peruskirjan mukaisesti Belgian olisi tullut kehittää aluetta poliittisesti, taloudellisesti, sosiaalisesti ja kulttuurisesti kohti itsenäisyyttä. Belgia kuitenkin katsoi, että alueen itsenäistyminen veisi vielä vuosikymmeniä. Käytännössä alueen kehittäminen jäi puolitiehen, ja sitä kehitettiin myös tavalla, joka ennen muuta vastasi Belgian etua.
1950-luvulla itsenäisyysvaatimukset alkoivat kuitenkin kasvaa Belgian Kongossa, ja Belgia joutui myöntämään, ettei pienellä maalla ollut riittävästi voimavaroja niin laajojen alueiden pitämiseksi hallinnassaan. Belgian Kongo itsenäistyi Kongon demokraattiseksi tasavallaksi vuonna 1960. Kaksi vuotta myöhemmin, 1. tammikuuta 1962 myös huoltohallintoalue saavutti itsenäisyytensä. Se jaettiin vanhojen kuningaskuntien rajojen perusteella kahteen osaan, jotka itsenäistyivät nimillä Ruanda ja Burundi.
Kuninkaalliset asiainhoitajat > Komissaarit

Justin Malfeyt (1916–1919)
Alfred Frédéric Gérard Marzorati (1919–1926)
Kuninkaalliset asiainhoitajat > Kuvernöörit

Alfred Frédéric Gérard Marzorati (1926–1929)
Louis Joseph Postiaux (1929–1930)
Charles Henri Joseph Voisin (1930–1932)
Eugène Jacques Pierre Louis Jungers (1932–1946)
Maurice Simon (1946–1949)
Léon Antoine Marie Pétillon (1949–1952)
Alfred Claeys Boùùaert (1952–1955)
Jean-Paul Harroy (1955–1962)
Aiheesta muualla

Kuvia tai muita tiedostoja aiheesta Ruanda-Urundi Wikimedia Commonsissa
Roquemaure (Gard)

| Roquemaure |
| --- | --- |
 Kuninkaallisen linnan rauniot
 vaakuna
 Roquemaure
 Koordinaatit: 44°03′09″N, 4°46′45″E 
Valtio:  Ranska
Alue:  Occitanie
Departementti:  Gard
Arrondissementti:  Nîmes
Pinta-ala:  
 – Kokonaispinta-ala:  26,2 km²
Väkiluku (2016):  5 472 
 – Väestötiheys:  208 as./km²
Kunnan numero:  30221
 
 Kunnan kotisivut 
Infobox OKVirheellinen NIMI-arvo: 
Roquemaure on kunta Ranskan eteläosassa Gardin departementissa Occitanien alueella.  Se sijaitsee Rhônejoen varrella noin 15 kilometriä Avignonin kaupungista koilliseen.
Roquemaure on viinintuotantoaluetta ja juuri siellä on luotu laatumerkki Cotes du Rhône. Sijainnin ansiosta Roquemaure oli tärkein satama, josta paikallisia viinejä vietiin muualle maahan. Kaupunki leimasi viinitynnyreihinsä kirjaimet CDR (Cotes du Rhône) todistamaan niiden laadun ensimmäisen kerran 1700-luvulla. Vuonna 1866 Roquemauren viiniköynnöksiin iski viinikirva, joka tuhosi suurimman osan viiniköynnöksistä Etelä-Euroopassa. Paikalliset asukkaat eivät tienneet mitä tehdä pelastaakseen viiniköynnökset. Vuonna 1868 paikallinen varakas kauppias, Maximilien Richard, matkusti Roomaan. Hän toi sieltä Pyhän Valentinuksen pyhäinjäännöksen, toivoen sen suojelevan viiniköynnöksiä tautia vastaan. Pyhäinjäännökset ovat edelleen nähtävissä Saint-Jean-Baptisten kollegiaalikirkossa. Viinituotanto päästiin jatkamaan kun viinikirvoista päästiin eroon. Tämän jälkeen alueen viinit saivat laatuluokituksen Lirac (AOC).
Pyhän Valentinuksen pyhäinjäännös
Lirac (AOC)
Saint-Jean-Baptisten kollegiaalikirkko
Aiheesta muualla

Kuvia tai muita tiedostoja aiheesta Roquemaure (Gard) Wikimedia Commonsissa
Ruuttu

Ruuttu on sukunimi, joka on muun muassa seuraavilla suomalaisilla henkilöillä:
Alexander Ruuttu (s. 1992), jääkiekkoilija
Christian Ruuttu (s. 1964), jääkiekkoilija
Kalevi Ruuttu (1934–2018), jääpalloilija, jääpalloerotuomari ja maahockeypelaaja
Lauri Ruuttu (1911–1981), jääpalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rikoksia ja rikkomuksia

| Rikoksia ja rikkomuksia> Crimes and Misdemeanors |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:  Robert Greenhut
Säveltäjä:  Franz Schubert
Kuvaaja:  Sven Nykvist
Leikkaaja:  Susan E. Morse
Tuotantosuunnittelija:  Santo Loquasto
Pääosat:   Caroline Aaron  Alan Alda  Woody Allen  Claire Bloom  Mia Farrow  Joanna Gleason  Anjelica Huston  Martin Landau  Jenny Nichols  Jerry Orbach  Sam Waterston 
Valmistustiedot
Valmistusmaa:  Yhdysvallat
Tuotantoyhtiö:  Jack Rollins & Charles H. Joffe Productions
Levittäjä:  Orion Pictures Netflix
Ensi-ilta:   1989  Suomessa 1990 
Kesto:  100 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rikoksia ja rikkomuksia (Crimes and Misdemeanors) on Woody Allenin draamakomedia vuodelta 1989. Elokuvaa pidetään yhtenä Allenin parhaista, ja hän sai muun muassa Oscar-ehdokkuudet sen käsikirjoituksesta ja ohjauksesta. Oscar-ehdokkaana miessivuosastaan oli rakastajattarensa palkkamurhan tilaavaa silmälääkäriä esittävä Martin Landau. Murhan kohdetta näyttelee Anjelica Huston, ja muissa pääosissa ovat muun muassa Alan Alda, Mia Farrow ja Woody  Allen itse.
Juoni

Menestyvä juutalainen silmälääkäri (Landau) alkaa hermostua pitkäaikaiseen rakastajattareensa, lentoemäntä Doloresiin (Huston), joka yrittää ottaa yhteyttä hänen vaimoonsa rikkoakseen hänen avioliittonsa ja saadakseen hänet lopultakin itselleen. Mies tulee suostuneeksi palkkaamaan murhaajan hoitamaan Doloresin pois päiviltä. Heikosti menestyvä dokumentaristi Cliff (Allen), naimisissa hänkin, kuvaa elokuvaa narsistisesta mediajulkkiksesta Lesteristä (Alda) ja ihastuu tuottajaansa (Farrow), joka ihastuukin Cliffin inhoamaan Lesteriin. Vähitellen rinnakkaiset juonet alkavat lähentyä. Tarinan moraaliongelmat ulottuvat uskottomuudesta kuolemansyntiin.
Rooleissa

| 0 | 1 | 2 |
| --- | --- | --- |
|  Caroline  | … |  Aaron Barbara     |
|  Alan Alda  | … |  Lester     |
|  Woody Allen  | … |  Cliff Stern     |
|  Claire Bloom  | … |  Miriam Rosenthal     |
|  Mia Farrow  | … |  Halley Reed     |
|  Martin Landau  | … |  Judah Rosenthal     |
|  Sam Waterston  | … |  Ben     |
|  Anjelica Huston  | … |  Dolores Paley     |
|  Victor Argo  | … |  etsivä     |
|  Nora Ephron  | … |  häävieras     |
|  Daryl Hannah  | … |  Lisa   |
Vastaanotto

Elokuvaa pidetään yleisesti yhtenä Woody Allenin parhaista muun muassa Annie Hallin ja Manhattanin ohella, Kolmen Oscar- ja kuuden Bafta-palkintoehdokkuuden lisäksi elokuva oli ehdolla parhaan draamaelokuvan Golden Globe -palkintoon.
Mikael Fränti kirjoitti Helsingin Sanomissa elokuvan sisältävän hyviä ja yleispäteviä huomioita ihmisen aatteista, teoista ja valinnoista: ”Dostojevskimainen syyllisyys jätetään [silmälääkäri] Judahin ratkaisun kautta ikään kuin koko modernin länsimaisen ihmisen omalletunnolle. Siksi Woody Allenin mestariteos ei tukehdu omaan juutalaiseen mikrokosmokseensa.” Kati Sinisalo kirjoitti Video-oppaassa vuonna 1994 elokuvan olevan rakenteeltaan keinotekoinen mutta silti toimiva ja vakuuttava, koska ”pessimismiä pehmentää huumori, komediaa syventää syyllisyystematiikka”. Laajasta ja nimekkäästä näyttelijäjoukosta hän kehui etenkin Alan Aldaa epämiellyttävän tyypin roolissa ja antoi elokuvalle neljä tähteä viidestä, mikä vastaa sanallista arviota ”erinomainen”.
Roland Joffé

Roland Joffé 2012
Roland Joffé (s. 17. marraskuuta 1945 Lontoo) on englantilais-ranskalainen elokuvaohjaaja, jonka töitä ovat Kuoleman kentät (1984), Linnake (1986), Salaisuuksien varjossa (1989), Ilon kaupunki (1992), Tulipunainen kirjain (1995) ja There Be Dragons (2011).
Joffé oli 1980-luvulla kahteen otteeseen ehdolla Oscar-palkinnon saajaksi. Hän voitti Kultaisen palmun vuoden 1986 elokuvasta Linnake.
Aiheesta muualla

Roland Joffé Internet Movie Databasessa. (englanniksi)
Rope Kojonen

Robert (Rope) Kojonen (1. elokuuta 1874 Iitti – 10. kesäkuuta 1931 Lahti) oli suomalainen kansanopiston johtaja, kansanedustaja ja kirjailija.
Kojosen vanhemmat olivat työmies Juho Tuomaanpoika ja Maria Sofia Antintytär. Hän pääsi ylioppilaaksi 1896 ja suoritti teologian preliminääritutkinnon 1898 sekä valmistui filosofian kandidaatiksi 1901. Kojonen toimi Uusimaa-lehden päätoimittajana 1901–1902 sekä Lahden kansanopiston johtajana 1902–1931 ja Lahden kaupungin kansakoulujen tarkastajana 1906–1931. Hän oli vt. kouluneuvos vuosina 1919–1920 ja sosiaaliministeriön raittiusosaston vt. osastopäällikkö 1921–1922.
Kojonen oli Kansallisen Edistyspuolueen kansanedustajana vuosina 1919–1922 edustaen Hämeen läänin eteläistä vaalipiiriä. Hän oli valtiorikosoikeuden jäsenenä ja oli mukana kunnallispolitiikassa Lahden kaupunginvaltuuston jäsenenä. Kojonen kuului Suomen kansanopistoyhdistyksen johtokuntaan ja hänellä oli luottamustehtäviä myös raittiusjärjestöissä.
Rope Kojonen oli naimisissa vuodesta 1903 Edla Maria Tiitisen kanssa. Heillä oli seitsemän lasta, joista yksi on heidän tyttärensä kirjailija Anelma Vuorio.